
Antecedenţele istorice ale Indepedenţii 
române”) 
rr + de Alex. Lapedatu, 


Anul acesta se împlinește o jumătate de secol dela războiul 
ncatârnării noastre — eveniment capital în istoria României moderne, 
pe urma căruia s'a completat realizarea seriei de postulate naţio- 
nale pentru constituirea integrală a noului rai român dela 1860: 
indepedenţa și regalitatea, 

Universitatea liberă, luând inițiativa ist acestui eve. 
niment printr'un ciclu de conferințe, în care să se trateze, într'un 
tot organic, diferite chestiuni în legătură cu războiul dela 1877—75, 
ține să înfiţișeze în aceste conferințe nu numai împrejurările politice 
şi acțiunile militare ce au dus la câștigarea independenţii noastre, 
ci și antencedențele acestui mare act istoric, cum și urmările, pe 
cari, sub anumite raporturi, martie i desvoltarea de mai apoi a 
Statului şi neamului românesc, 

Intrucât mi s'a făcut a Pi fi invitat să deschid acest 
ciclu de conferințe, tratând, ca introducere, chestiunea desvoltării 
politice a României până la criza balcanică din 1876, trebue să 
arăt că subiectul, așa cum s'a publicat, e prea larg şi nu poate 
fi tratat intr'o conferință, oricât sar nevoi cineva să o facă de 
concis, De altfel nici nu este trebuință, Căci ceia ce interesează 
acum, nu este desvoltarea politică sub toate aspectele a României, 
ci numai o lature a acestei detii şi anume acea a ncatărnării, 
independențţii sale. 

Voiu urmări deci, in expunerea mea, această chestiune în 
intreaga sa desvoltare, dela inceput, dela constituirea primelor State 
naţionale române, până in preajma războiului pentru redobândirea 
neatârnării noastre politice, stăruind, firește, mai mult asupra epocii 
Tenașterii, in care chestiunea restabilirii indepedenţii sale politice 
ÎI E a 

*) Conferința inaugurală a Ciclului de 


războnul 
independenți române din 1577/78, tinut din înițiativa Memiaințe privitoare jp ăeii 
Ateneul român din Bucuresti, în primăvara a, 

s'a impus poporului român ca un suprem postulat național și pentru 
a cărei realizare, în forma deocamdată posibilă, a autonomiei, s'a 
luptat mai stăruitor și mai cu folos. 


13 


In cucerirea, colonizarea și romanizarea Daciei, cum şi în 
dominațiunea romană timp de un secol și jumătate în noua pro- 
vincie a Imperului, trebue căutată nu numai origina poporului român, 
ci și misiunea istorică — politică și culturală — pe care acest popor 
a îndeplinit-o în cursul veacurilor și pe care e chemat să o înde- 
plinească mai ales de aci înainte. 

Intr'adevăr, stăpânirea romană de-a stânga Dunării, în Dacia 
traiană, nu a fost, cum greșit s'a exprimat un mare şi regretat 
istoric al neamuiui, o întâmplare, un capriciu al împăratului Traian 
şi nici așezarea noastră aci o nefericire, o fatalitate, pe care au 
avut să o îndure generaţiile ce s'au succedat de atunci încoace și 
vor aveă s'o îndure acele ce se vor succede mai departe. 

Nu, cucerirea și prefacerea Daciei în provincie romană, a fost 
o necesitate, o mare necesitate a Imperiului, de ordin militar, politic 
si economic, Faptul e deplin dovedit. lar aceasta necesitate, în 
esență, a fost: să se creeze, aci, la Dunărea de Jos, în această 
minunată regiune a tuturor posibilităților de desvoltare şi fericire, 
să se creeze, zic, în mijlocul seminţiilor barbare, scitice şi germa- 
nice, un fort, un reduit al culturii și civilizațiunii latine, pe care să 
se razime însăşi fiinţa şi existenţa Statului roman în Orient. 

» Aceasta a fost misiunea întreprinderii mâreţe a divului Traian, 
care, în istoria romană, nu-şi are asemânare decât în intreprinderea 
similară a marelui Cesar în Galia, Și dacă, după părăsirea Daciei, 
timp mult, misiunea aceasta nu sa mai putut îndeplini, având a 
suferi eclipse îndelungate și fluctuațiuni grele, necesitatea ei n'a 
dispărut, ci a rămas să o reprezinte, dealungul veacurilor viitoare, 
aceia ce sunt pe acest pământ urmașii nemijlociţi ai patrimoniului 
latin — poporul român. » 

Căci nici unul din neamurile barbare cuceritoare ce au năvălit 
și s'au așezat în actualul teritoriu românesc, după părăsirea lui de 
Imperiu, vreme de aproape o mie de ani, n'a putut întemeia și 
susține o ordine politică, de cultură și civilizaţie, durabilă și ge- 
nerală, pe întreg cuprinsul fostei Dacii. Singur poporul român a 
izbutit să o facă. Și aceasta, din cauza vicisitudinilor, foarte greu 
și foarte târziu — complet abia în zilele norocite ale generațiunii 
noastre. 

Dar, pentru ca neamul românesc să poată indeplini această 
misiune trebuia să-și aibă libertatea naţională şi independența po- 
litică. De aceia, tot trecutul nostru, de peste o mie de ani, ca 
națiune etnică distinctă, nu este altceva, în esenţă, decât o luptă: 
mare și grea, aspră și dârză, tocmai pentru această libertate și 
independenţă şi pentru căutarea formei de Stat prin care să se 
poată indeplini misiunea de care vorbesc, — misiune rămasă moș- 
tenire dela glorioșii strămoși, misiune impusă de situația noastră 
in aceste părţi de lume, misiune ce trâește în îieciă insuşi al 
poporului român. 

Căci iată că, abia trecut cete păvilieiie, taie, care l-au 
silit să se retragă în munți, să-și părăsească viața organizată de 
mai înainte şi să ducă mai mult un trai pastoral, — poporul român, 
jeșii întreg și deplin format de sub influenţele comunităţii sale cu 
Slavii, poporul acesta, o enigmă, cum s'a zis, a evului mediu, apare 
deodată, ca din pământ, în tot cuprinsul fostei Dacii și, inainte 
chiar de venirea și așezarea Ungurilor în Transilvania, se găsește 
constituit în noui organizaţiuni de viață naţională și politică, ale 
sale proprii — în cheneziate și voivodate. 

Și dacă aceste cheneziate și voivodate sunt împedicate în 
desvoltarea lor, ba chiar nimicite prin cucerirea și stăpânirea Co- 
roanei ungare peste munți in sec. 1] și 12, — dincoace de munţi, 
unde această stăpânire nu sa putut, cu toate silințele ei, intinde, 
cheneziatele și voivodatele românești, pe dată ce au ajuns în con- 
diții normale de desvoltare, prin incetarea năvălirilor barbare, cresc 
și sporesc, cu tendinţa de a se transformă în State naţionale, uni- 
tare și puternice. 

In adevăr, după năvălirea Tătarilor, în a doua jumătate a sec. 
13, se incepe opera de constituire a Statului a toată Ţara-Romă- 
nească, la sudul Carpaţilor și, ceva mai apoi, a Statului moldovenesc, 
la estul acestor munţi, prin unirea treptată a voivodatelor din 
aceste regiuni, unire din care au ieșit, în prima jumătate a sec. 14, 
Principatul Țării-Românești, iar în a doua jumătate a aceluiaș secol, 
Principatul Moldovei. 

Prea slabe, pentru a reprezentă, dela inceput, misiunea ce le 
eră hărăzită, cele două țari române luptă din răsputeri, pentru a-și 
câștigă, afirmă şi susține independența lor politică, față de incer- 
cările de supunere ale unor State mari și puternice, de formaţiune 
medievală, ca Ungaria si Polonia. Dar, tocmai când ajunseră a-si 

câștigă această independență față de aceste puteri, o primejdie mai 
mare se ridică asupra lor dela Sud, priu întinderea cuceririi turcești. 

Două secole aproape, ținând piept puterii păgâne a Osmanilor, 
întru apărarea lor și a creștinătății, ele trebuiră, pentru asigurarea 
independenții lor politice, să lupte în acelaș timp și împotriva 
veleităților de dominațiune ale acelor de cari vorbirăm, Și izbutiră 
a-şi menține, în împrejurările acestea foarte grele, independenţa lor, 
atâta vreme cât durară și dinastiile nationale : Mușatinii în Moldova 
şi Basarabii în Ţara-Românească. Căci ultimii reprezentanţi ai acestor 
dinastii — Aron Vodă în Moldova și Mihai Viteazul în Țara- 
Românească — fură și ultimii domni ce au luptat pentru susținerea 
independenții Statelor române împotriva Turcilor. 

Până atunci — adică până la stingerea dinastiilor naționale 
ale celor două țări române — atributele de căpetenie ale neatârnării, . 
ale suveranității naționale — dreptul de alegere al Domnului, de 
liberă și deplină dispunere în cele din lăuntru ca și în cele din afară, 
adecă în raporturile cu Statele vecine sau streine, de a aveă şi 
ține armate naționale, de a încheiă legăminte și tratate, de a bate 
monetă etc, — nu au fost, se poate spune, niciodată şi de nimeni 
contestate. 

Vasalitatea Domnilor noștri din acest timp față de Regii 
unguri a fost o vasalitate bine definită, nu pentru teritoriile propriu 
zise ale stăpânirii românești, ci pentru teritoriile pe care Domnii 
ambelor țări le dețineau, ca feude, în Transilvania, dela Unguri: 
Severinul, Amlașul și Fâgărașul, Vinţul și Geoagiul, Ciceul și 
Cetatea de Baltă, Rodna, Bistrița și Ungurașul. E atât de evident 
aceasta că documentele cancelarei ungare fac distincție între voivozii 
ce posedau și cei ce nu posedau aceste feude. Căci cei dintâiu 
sunt denumiți: Vaivoda noster transalpinus sau Vaivoda noster 
Moldaviae, câtă vreme cei din urmă simplu: Vaivoda transalpinus 
sau Vaivoda Modaviac. 

La fel au fost legăturile de vasalitate cu Turcia, Recunoasterea 
lui Mircea-cel-Bătrân ca vasal al Sultanului sa făcut pentru teri- 
toriile pe cari le dețineă dincolo de Dunăre, în dreapta fluviului, 
până la Marea cea mare, pentru Durostor şi peutru ţara lui Do- 
broțici, — Dobrogea de azi. Pentru aceste teritorii a încheiat el 
tratat și a plătit tribut Otomanilor. Tot asa Moldova, încă de pe 
vremea lui Petru Aron, inaintea domniei lui Stefan-cel-Mare deci. 
sa angajat a plăti haraciu Sultanului, s'a făcut tributară Porții. 

Plata acestui tribut însă, nici pentru Țara-Românească, nici 
pentru Moldova, nu atingeă câtuș de puțin drepturile lor suverane, 


. 

căci tributul pe vremea aceia, ca și mai târziu de altiei, nu în- 
semnă, în dreptul ginţilor, pierderea suveranității. Tribut a plătit 
Veneţia, tribut a platit Casa de Habsburg și tribut au plătit prinții 
Transilvaniei. Ori, de nici unul din aceste State nu s'a spus și nu 
se poate spune că și-au pierdut vre-odată suveranitatea lor faţa 
de Poarta Otomană. La fel deci și despre Țările Române. 


g; 


In această situație, de țări tributare, au rămas multă vreme 
ambele State române și, pe baza învoielilor, tratatelor și capitula- 
țiunilor, incheiate de ele cu Turcii la inceputul sec. 15 și sec. 16, 
s'au stabilit, mai târziu, raporturile lor cu Poarta Otomană: Turcii 
nu se puteau ingeră în afacerile din tlăuntrul ale țării și nici nu 
puteau împietă drepturilor lor suverane în afară. Dar lipsa unui 
sistem bine definit și serios urmat de succesiune sau de alegere la 
tron a adus cu sine instabilitatea în domnie și formarea de 
partide și facțiuni vrâșmașe și rivale, Luptele intestine dintre 
acestea coboriră autoritatea și prestigiul domniei, slăbiră și sleiră 
puterile țării, aduseră neliniște și nesiguranță păgubitoare desvol- 
tării lor și, cela ce a fost mai rău, amestecul străinilor —al 
Ungurilor și al Polonilor mai întâiu, al acestora și al Turcilor mai 
apoi, al Turcilor singuri în fine — în treburile lăuntrice ale țărilor, 
cu nesocotirea și încălcarea drepturilor decurgând din starea de 
suveranitare a lor, , CC 

Pe de altă parte, creșterea continuă a puterii turcești și 
necesitatea Statului otoman cuceritor de a stăpân! efectiv jărmurile 
Mării Negre și cetăţile de pe ambele maluri ale Dunării, de-a aveă 
din ce în ce mai mult și mai sigur Țările Române la dispoziţie 
pentru aprovizionarea Constantinopolei și a oștilor musulmane și 
deci de a face din Domnii acestora instrumente cât mai docile și 
supuse acestor mari nccesități, au adus cu ele o radicală schim- 
bare a acestei situațiuni: din tributare, cum erau, Ţările Române 
au fost prefăcute, incetul cu încetul, de fapt, în State vasale. 

Aceasta însă nu pe bază de drept, ci prin abuz și putere. 
Căci așezarea de garnizoane turcești în cetățile dela Marea Neagră 
şi de pe malul stâng al Dunării, dela Chilia până la Severin, ex- 
tinderea autorităţii acestor gamizoane peste teritoriile invecinate, 
în așa zisele raiale, rechiziționarea produselor de prima necesitate 
pentru aprovizionarea capitalei și oștilor turceşti, amestecul în 
alegerile pentru domnie și chiar în chestiunile de ordin intern, 

sarcinile materiale insuportabile și obligaţiile morale desonorătoare, 
impuse țării şi Domnilor, toate acestea au contribuit să prefacă — cum 
am spus — Țările Române, din tributare, în State efectiv vasale 
Imperiului otoman. 

Dar cum această stare de fapt, dobândită prin abuz și putere 
deoparte, prin slăbiciune și ticăloșire de alta, nu schimbase pe cea 
de drept, oamenii vremii socoteau că încălcarea vechilor lor libertăţi 
și drepturi se mai poate incă înlătură. In conștiința lor drepturile 
deplinei suveranități erau încă destul de tari. Și dacă au fost Domni 
cari au acceptat situația creiată ţării lor prin imixtiunea turcească 
în treburile lor din lăuntru, au fost în schimb şi de aceia cari au 
căutat să o răstoarne pe calea armelor, ca lon Vodă Cumplitul și 
Mihai Vodă Viteazul. 

Luptele acestuia și ale contemporanului său din Moldova 
Aron Vodă, ca să elibereze Ţările Române de sub vasalitatea ex- 
ploatatoare și dejositoare a Turcilor, au fost cea din urmă și cea 
mai strălucită încercare de a redobândi, pe câmpul de bătaie, vechile 
drepturi și libertăţi naţionale, uzurpate și încălcate cu puterea, Ea 
coincide — cum am zis — cu sfârșitul dinastiilor noastre naționale : 
Basarabii în Țara Românească și Bogdan-Mușatinii în Moldova. 
Căci Aron Vodă și Mihai Viteazul sunt ultimii descendenţi direcți, 
în linie bărbătească, ai acestor dinastii, a căror stingere însemnează, 
în istoria noastră, intronarea deplină a vasalităţii turceşti, 

Dar oricât de oneroasă și înjositoare eră această vasalitate, 
un secol în urmă încă ea nu însemnează pierderea suveranităţi na- 
ționale pentru Țările Române, căci atributele de căpetenie ale acestei 
suveranități — dreptul de alegere al Domnilor şi autonomia în ce 
privește afacerile lăuntrice, ba chiar și în ce privește relaţiile lor 
din afară — continuă a fi, mai mult sau mai puţin, exercitate, Zic, 
mai mult sau mai puțin, pentru că, dacă ici şi colo, din când în 
când, puterea suverană a săvârșit și sub aceste raporturi abuzuri 
și încălcări, ele erau excepționale, nu constituiau încă un sistem. 

De altmintreli, exercitaree acestor drepturi suverane se vădeşte 
în situația însăși a Țărilor Române în sec. 17, — situație de au- 
toritate și prestigiu sub raport politic, de bună stare și prosperitate 
sub raport economic, de progres și inflorie sub raport cultural. 
“Căci, sub aceste raporturi, secolul acesta este și rămâne, cu toate 
celelalte neajunsuri şi scăderi, unul din cele mai importante 
ale trecutului nostru. Găndească-se numai cineva la bună starea şi 
“prosperitatea din Moldova lui Vasile Lupu, la autoritatea și pres- 
tigiul lui Matei Basarab, la progresul și inflorirea culturală de sub 

Constantin Brâncoveanu, ca să-și dee seama bă 
în țări cu exercițiul suveranității se puteau rsaki 


4. 


Din nefericire insă, situația aceasta 
vasale ale Imperiului otoman, cu menținerea suveranității lor, se 
schimbă la începutul secolului următor, din cauze bine cunoscute 
și, în ce privește anumite interese de Stat ale Turciei, în parte 
justificate. E așa zisă epocă fanariotă. Dreptul ţării de a-și alege 
pe Dumni este înlocuit prin dreptul ce-și însușeşte Poarta de a-i 
numi insăși, ca pe niște guvernatori. Autonomia este sistematic 
încălcată prin porunci (firmanuri) date direct dela Constantinopol: 
Productele ţării monopolizate. Ultimele resturi de armată naţională 
desființate, Clasa conducătoare a boierilor pământeni substituită 
prin boieri de provenienţă levantină. Ţara ticăloșită prin abuzurile 
și extorcările de tot felul ale acestora şi. nemernicei lor clientele 
ciocoești. lar dacă la toate acestea se adaogă urmările dezastroase 
ale ocupaţiilor aduse de războaiele Rușilor și Austriacilor cu Turcii, 
ne putem da bine seama cum Țările Române, in sec. 18, îşipierd, 
aproape complet, suveranitatea lor, degradate fiind in rândul pro- 
vinciilor turcești (raiale) guvernate de pașale, a căror stăpânire și 
exploatare o râvneau și urmăreau puternicile Impărății creștine de 
la Apus și Răsărit. E cea mai tristă și umilitoare epocă din punctu 
de vedere politic ce ne interesează, — 

Din această situație, Țările Române au fost mântuite numai 
prin mișcarea revoluționară a lui Tudor Vladimirescu, din 1821 
care aduse inlocuirea nefastului regim fanariot și restaurarea dom- 
niilor pământene. Atunci, sub influența acestei mișcări naționale și 
a luptelor începute de popoarele crştine din Balcani — Greci și 
Sârbi — pentru emanciparea lor de sub stăpânirea turcească şi 
reintemeierea vechilor lor State naţionale, conducătorii Țărilor 
Române putură vedeă mai întâiu zorile epocei de renaștere a nea- 
mului nostru, prin constituirea unui nou Stat român, al aspira- 
țiunilor naţionale. E Sil) i 

Căci atunci, în fața partidei celor ce susțineau solidarizarea 
țării cu revoluţia grecească (eteria) și lupta pentru desmembrarea 
Imperiului otoman, stătii, chiar dela început, partida boierilor pă- 
mânteni, care nu înțelegea să cheltuească puterile regenerătoare ale 
țărilor pentru cauze străine și nici nu urmăreă distrugerea puterii 
turcești. Căci, rezonau ei, foarte cuminte, puterea aceasta e în 


30 ALEX, LAPEDATU 


iremediabilă decadenţă, Nu peste mult se va disolvaă. In acel moment, 
libertatea țărilor va fi asigurată Nu e deci trebuință de răsvrătiri 
și lupte în acest scop. Intâiu, pentru că legăturile noastre de va- 
salitate cu Poarta otomană nu erau de natură să stânjenească, necum 
să primejduiască, opera de regenerare politică a țării. Al doilea, 
pentru că Țările Române nu erau încă preparate pentru o viaţă 
independentă, proprie, între cele două Impărăţii ce le răvneau. 
Trebuia un timp de pregătire pentru aceasta. Ori timpul acesta 
urmă să fie tocmai acel necesar procesului de disolvare a Imperiului 
otoman. 

Acest partid, al intereselor românești şi, i-aș mai zice, al 
bărbaților cu simțul realităților politice, eră în opoziție firească 
cu celălalt, al intereselor străine, grecești. El este partidul național 
sau, cel puţin, sâmburile din care s'a născut și s'a desvoltat acest 
partid. Acţiunea sa în acest sens aveă să o înlesnească desfășurarea 
în favorul nostru a evenimentelor ulterioare. In adevăr, anul 18209, 
cu pacea sa dela Adrianopol, între Turci și Ruși, a adus o schim- 
bare radicală în situaţia Țânlor Române în ce priveşte raporturile 
lor de vasalitate cu Poarta otomană și posibilitățile de recâștigare 
a vechilor autonomii. Căci distrugerea cetăților din stânga Dunării 
cu desființarea raialelor a întins suveranitatea Domnilor români pe 
întreg teritoriul naţional, — libertatea navigației pe Marea Neagră 
și Dunăre a pus capăt monopolizării productelor țării în folosul 
exelusiv al Turcilor și a deschis calea unei noui și prospere des- 
voltări a vieţii economice, prin intensificarea agriculturii și exportul 
de cereale, — în sfârșit, vechiul drept al țărilor pentru alegerea 
Domnilor săi a fost restabilit. Nu mai rămânea deci, ca semn al 
vasalității Principatelor, de cât tributul, pe care ele îl plăteau Porții. 


pr 5, 
e u 

Drumul pentru recâștigarea deplinei autonomii, în sensul 
vechilor învoieli, tratate și capitulaţiuni, ar fi fost larg deschis țărilor 
noastre acum, dacă, prin acelaș tratat, prin care ele se scoteau de 
sub suzeranitatea efectivă a Porții otomane, nu se așezau sub o 
suzeranitate mai grea și cu perspective deadreptul primejdioase 
pentru viitorul lor, sub așa zisul protectorat, pe care Turcii, în 
slăbiciunea lor, îl acceptaseră și-l recunoscuseră Rusiei. 

In adevăr, ori cât de umilitoare și de păgubitoare fusese şi 
ar mai fi putut fi imixtiunea turcească în afacerile interne ale 
“Ţărilor Române, un lucru eră cert pentru toți: că, cu îndepărtarea 

şi dispariția cauzelor ce o provocase și o întreținea, suzeranitatea 
otomană se va reduce la ceia ce fusese odinioară — la o suzera- 
nitate nominală. 

Nu tot așa stă însă lucrul cu Rusia. Imperiul moscovit eră, 
dimpotrivă, în creștere continuă și progresivă a puterilor şi in- 
fluențelor sale. Tendinţele rusești de dominațiune în sud-estul 
Europei amenințau ființa Statelor creștine din Balcani, tocmai în 
epoca renașterii lor politice şi naţionale. Și cum, în calea expasi- 
unii sale spre Constantinopol, erau, în primul loc, Țările Române, 
asnpra lor s'a îndreptat mai întâiu năzuințele de stăpânire ale Rusiei. 

lar instrumentul pentru ajungerea acestui scop fu rolul de 
protectoare pe care ca şi l-a luat asupra acestor State și care i-a 
fost recunoscut și confirmat de Poarta otomană prin convenția de 
la Akkerman, din 7 Octombrie 1820, care mai prevedeă că, pentru 
ameliorarea situaţiei din Principate, Domnul și Divanul (adunarea 
boierilor) vor întocmi câte un regulament general pentru organi- 
zarea și administrarea fiecărei ţări. Eră ideia regulamentelor organice, 
făcute, sub ocupaţie, de comandanții armatelor imperiale rusești și 
de reprezentanţii clasei conducătoare, ai boierilor, și pe cari Poarta 
iși Iua obligamentul, prin tratatul separat dela Adrianopol din 
14 Septembrie 1820, să le confirme. 

Ori, tocmai aceste rewulamente, prin dispozițiunile, prin spi- 
ritul și prin scopul ce urmâreau au fost instrumentele de căpetenie 
ale imixtiunilor rusești in afacerile iuterne ale Țărilor Române și 
au constituit baza pe care s'a exercitat protectoratul, proconsulatu 
rusesc din mceste țări. Căci prin ele s'au agravat dispozițiile cu- 
prinse în tratatele anterioare, s'a jertfit complet vechea autonomie 
a țării, s'au creiat surse de continue conflicte între Domn și boieri, 
sa confirmat situația privilegiată a acestora şi s'a legiferat pe 
seama sătenilor raporturi de proprietate cari constitueau o ex- 
ploatare și mai neomenoasă ca până atunci. 

Evident că, de îndată ce protectoratul rusesc cu regulamentul 
său organic fură instituite, conducătorii Țărilor Române iși dădură 
bine seama că ele erau să fie piedica de căpetenie, nu numai pentru 
redobândirea vechei autonomii, dar și pentru realizarea celorlalte 
postulate naționale, care stau alăturea cu autonomia la baza cons- 
tituirii Statului român modern: unirea, dinastia străină ereditară 
si regimul constituțional. 

Căci tuspatru aceste principii fundamentale s'au născut și 
sau desvoltat în epoca așa zisă regulamentară și au fost principiile 
conducătoare a două mari generațiuni de patrioți români — gene- 

rațiunea regulamentului organic și generațiunea dela 1848, cari, 
spre lauda lor, au întrevăzut, dela început, precis şi clar, aceste prin - 
cipii și le-au susținut totdeauna împreună, pentru că, fără realizarea 
lor integrală, nu puteau concepe un Stat român al intereselor 
naționale. 

Pentru realizarea lor trebuiă deci îndepărtată piedica ce stătei 
în cale — protectoratul rusesc cu regulamentul său organic. Lupta 
pentru ajungerea acestui scop, care s'a dat în Țara Românească, în 
Valahia cum se numiă ea obisnuit pe atunci, lupta aceasta a fost 
şi mare şi grea: mare pentru cutezanța patrioților acelor vremi de 
a se ridică împotriva tendințelor de cutropire rusească ; grea pen- 
tru insuficiența mijloacelor de care ei puteau dispune atunci pentru 
a o purtă cu cinste și succes. Ea cuprinde patru etape și anume: 

1. Lupta prin mijloacele legale ale ordinei din ţară, lupta de 
control riguros a vieții publice și de apărare a autonomiei naționale, 
in adunările obștești. Ea a fost dusă de partidul național, în fruntea 
căruia stăteă Colonelul lon Câmpineanu. O adunare e disolvată 
pentru spiritul ei „răsvrătitor și primejdios“ intereselor țării, cum 
ziceă firmanul de disolvare. A doua, pentru că a refuzat să ratifice 
modificarea regulamentului organic în sensul unei complete anulări 
a autonomiei administrative și legislative, a fost şi ea disolvată. 
Mişcarea îu deci înăbușită. Țara eră prea slabă pentru ca prin 
aceste mijloace numai să poată redobândi vechile ei drepturi și 
libertăţi naţionale, emancipându-se astfel singură din ghiarele Rusiei. 

2. Lupta secretă, dusă de aceeași, prin urzirea unui plan de 
răsturnare, pe orice cale, a stărilor de lucruri din lăuntru, cu aju- 
torul puterilor străine și a emigrației polone, revoluţionare, care 
se răspândise în toată Europa după 1830 și lucră sub conducerea 
şi autoritatea Principelui Adam Czartoryski. 

In vederea acestui scop, șeful partidului naţional, cu amicii 
săi mai devotați, pun la cale un adevărat complot, ale cărui acte, 
păstrate, ne descoperă, nu numai țelurile imediate şi directe ale 
lor: înlăturarea protectoratului rusesc și regulamentului organic; 
dar și pe cele mai depărtate și ideale: unirea tuturor ţărilor ro- 
pi, și independența completă a Statului național ieșit din aceasti 

Dar nici acțiunea aceasta nu izbutește, căci, pentru situatia 
Țării Românești și pentru legăturile din afară, eră încă prematuri. 
Apusul nu cunoștea încă chestiunea română în sensul dorințelor si 
veleităților partidului național al lui Câmpineanu, iar Rusia eră 
prea puternică ca să nu poată urmări și paraliză lucrarea acestuia, 

care, întors în ţară, din călătoria sa făcută în Apus pentru scopul 
arătat, e arestat şi închis, pentru ca, prin suferințe morale și ruină 
materială, să fie răpus și scos din luptă. 

3, Dar, dacă mişcarea dintăiu a fost înăbușită, iar cea de a 
doua nu a izbutit, ideea însăși pentru care se făcuseră ma putut 
fi nici obrocită, nici omorită. Ea a trăit mai departe, a fost im- 
brăţișată de tinerime, care, în jurul lui lon Câmpineanu, s'a pregătit 
pentru o nouă luptă, — de data aceasta revoluționară. E mişcarea 
dela 1848, al cărui scop concret a fost liberarea de sub protecto- 
ratul rusesc. Mișcarea, de rândul acesta, a reușit, Regulamentul 
organic a fost abrogatși un guvern naţional, provizoriu, instituit. 
Din nefericire succesulnu s'a putut menţine decât prea puţin timp— 
3 luni de zile. Reacţiunea a venit. Intervenţia militară a Rusiei şi 
Turciei s'a produs. Ocupațiunea, cu nefastul ei regim, a luat din 
nou în stăpânire Țările Române, iar revoluționarii au trebuit să 
ia și ei calea exilului, Regulamentul organic a fost restaurat. Tristul 
eveniment ma descurajat însă pe cei ce urmăreau inlăturarea pro- 
tectoratului rusesc, Ra 

1. Tinerimea română revoluționară, emigrată în Apus, porneşte 
ultima fasă a luptei pentru liberarea Țărilor Române de sub acest 
protectorat. Ea a întreprins două mari și însemnate, prin rezultatele 
lor, acțiuni: una de intensă și pasionată propagandă, pentru a face 
cunoscută chestiunea română opiniunei publice și a o câștiga de 
partea sa; alta, diplomatică, pentru a dobândi bunavoința şi inte- 
resul Statelor apusene pentru cauza ce reprezentau și susțineau: 
constituirea, la Dunărea de Jos, între Turcia și Rusia, a unui Stat 
național român, reclamat, nu numai de aspirațiile legitime ale 
neamului nostru, ci şi de anumite necesități politice ale Europei, 

Indoita aceasta acțiune a emigrației române, dela 1845 — 56, 
e cea mai frumoasă operă politică și națională, din epoca renașterii 
noastre, Cei ce au condus-o și promovat.o, tinerii revoluționari, 
au dat dovadă, nu numai de cald și luminat patriotism și devota- 
ment, dar și de multă pricepere, intuiție şi tact politic. Căci e, în 
adevăr, uimitor cât de lesne și bine au pătruns tainele și scopurile 
politicei europene, cum au știut coordonă interesele acestei politici 
cu năzuințele naționale ce urmăreau, cum, cu un cuvânt, au făcut 
din rezolvarea chestiunii române o problemă a politicii europene, 

Prin aceasta au și izbutit, În adevăr, câțiva ani în urmă, 
colizia de interese în Orient, între Rusia de o parte și Turcia, cu 
Anglia şi Franța de alta, au dus la războiul Crimeii. Un strigăt 
de bucurie a izbucnit atunci din toate piepturile românești, a celor 

de acasă și a celor din exil. Toţi își dădeau seamă că din ucest 
conflict cauza română va ieși triunfătoare. Căci numai înfrângerea 
Rusiei, acum sigură, puteă aduce libertatea țărilor noastre de sub 
onerosul și îngrijitorul ei protectorat. 

In aceste nădejdi ale lor, ai noștri mergeau mai departe. Se 
gândiau să participe, efectiv, cu un corp de oaste românească, la 
acest conflict, să câștige, cu puterea armelor, pe câmpul de luptă 
nu numai libertatea de sub protectoratul rusesc, dar și indepen- 
dența de sub suzeranitatea turcească. Curând însă văzurăcă planul 
le eră nu numai imposibil, dar și primejdios. Imposibil, pentru că, 
în situațiunea noastră de vasali ai Porții, nu ni se puteă recunoaște 
o participare pe cont propriu la războiu, care, de altfel, chiar de 
ne-ar fi dus — cum nc-a și dus — la liberarea de sub protectorat, 
nu ne-ar fi putut duce și la independența de sub suzeranitate. Pri- 
mejdios, pentru că ridicarea armelor noastre, atunci, împotriva 
Rusiei, ar fi putut compromite, de sigur pe multă vreme, relațiile 
viitoare ale Statului român în formaţie cu Imperiul moscovit, relații 
ce aveam tot interesul să le cultivăm pentru "scopurile ulterioare 
ale politicei noastre, 

p Prin acțiunea emigrației din Apus și prin lucrarea celor ră- 
- maşi acasă, problema românească fu așa de bine pregătită că a 
trebuit să fie pusă spre rezolvare între cele dintâiu şi mai impor- 
tante la Congresul de pace dela Paris din 1856, care congres scoate, 
se știe, Țările Române de sub protectoratul rusesc, punându-le sub 
garanția colectivă a celor şapte Puteri europene, cela ce însemnă 
izbânda cauzei noastre, întru căt, acum, calea realizării postulatelor 
naționale, de care am vorbit: autonomia, unirea, principele străin 
şi regimul constituțional, eră deschisă și asigurată. Eră — cum 
ziceă lon Brătianu — numai chestiune de timp ca Statul român 


modern să fie constituit. 

pie ce au dus la aceasta constituire se cunosc și nu 
voi stărui supra lor. Divanurile ad-hoc, dela 1857, într'o minunată 
solidaritate de simțăminte și desăvârșită unanimitate de voințe, 
au fixat cele patru postulate naționale, fără de realizarea completă 
a cărora noul Stat român nu se puteă nici înființă şi nici asigură 
în desvoltarea lui viitoare. Convenţia însă, dela 1858, afară de 
autonomia acordată de Congres și reglementată acum printr'un 
Statut de nouă organizare a Țărilor Române, pe bază constituțională, 
nu aprobă nici unirea integrală (numai cea administrativă, nu și 
cea politică) și nici alegerea unui principe creditar din casele 
domnitoare ale Apusului. 

Dar ceia ce nu impliniră reprezentanții puterilor garante, 
impliniră ai noștri, cu acea minunată formulă : îndrăzneală în cele 
bine chibzuite. Şi anume: puind Europa în fața faptelor împlinite, 
mai întâiu prin îndoita alegere a lui Alexandru loan | în ambele 
Principate, cu care alegere se realizează unirea, apoi, prin rezerva 
expresă, afirmată, hotărit și categoric, chiar în momentul acestei 
alegeri, că "Ţările Române nu înțeleg să renunțe la postulatul 
principelui străin, că-l menţin integral și că, deci, alegerea noului 
Domnitor nu este un scop, ci numai un mijloc, pentru a ajunge, 
după unire, care nu se puteă realizădecât în acest fel, la dinastia 
străină ereditară, 


6, 


Asa dar, la 1858, se redobândi autonomia noastră deplină și 
efectivă, în sensul vechilor [tratate şi capitulațiuni cu Poarta, din | 
vremea când Țările Române erau numai tributare, când, afară de | 
acest tribut, nu mai eră nici un alt semn vădit al vasalității noastre. 
Și, în adevăr, dela 1858 înainte, relaţiile noastre cu Poarta oto- 
mană se reduc la plata tributului și la satisfacerea anumitor forme 
protocolare, pe cari puterea suzerană le cereă pentru a salvă 
măcar aparent autoritatea Sultanului în Principatele-Unite. 

După dobândirea autonomiei urmă, în chip firesc, aceia a 
independenţii, a completei neatârnări, nu numai în afacerile din 
lăuntru, ci și în relaţiile din afară ale Statalui român. Ea se im- 
puneă tuturor. Dar cu aceași remarcabilă intuiție politică, cu acelas 
simț particular al realităţilor și cu aceiași deosebită pătrundere a 
posibilităților, conducătorii Statului român îşi dădură seama că 
chestiunea aceasta trebuiă să vină mai pe urmă, după rezolvarea 
acelora, mai urgente, pe cari le reclamau necesitatea deplinei cons- 
tituiri și asigurări a noului Stat, Între cari, în primul loc, eră: 
intemeierea dinastiei străine creditare, 

Trebuiă deci așteptat momentul alegerii și aducerii Princi- 
pelui Carol de Hohenzollern ca Domn în România, când iarăși, 
cei mai nerăbdători și grăbiţi cerură declararea independenți, 
tendinţă de care, sub anumite sugestii din afară și indemnuri firești 
lăuntrice, nu eră străin chiar tânărul Principe. Decât lucru nu se 
puteă face nici acum. Căci o serie întreagă de alte chestiuni pri- 
mau pe aceasta. Trebuiă asigurată organizarea și desvoltarea internă ! 
a Statului, prin întocmirea şi votarea Constituţiei dela 1866 și a 
legilor organice ce aveau să urmeze, — trebuiă regulată chestiunea 

dificilă a recunoașterii noului Domn, cu puterea suzerană și pu-! 
terile garante,—- trebuiă consolidată noua domnie în simțământul 
general al țării, prin iubirea și încrederea pentru tânărul său 
Principe, — trebuiă organizată, pregătită și utilată armata, abia 
în formațiune, pentru o acțiune militară serioasă și de durată, — 
trebuiau făcute căi de comunicație pentru desvoltarea vieții eco- 
nomice şi pentru necesitățile unei eventuale mobilizări, — trebuiă 
îmbunătăţită situația economică și financiară, atât de zdruncinată, 
a Statului, — trebuiau stabilite anumite raporturi de bunăvoință 
şi amiciție absolut necesare cu puterile străine, — trebuiă pregătită 
opinia publică pentru un războiu, față de care mulți din reprezen- 
tanții ei manifestau încă neîncredere și îndoială, — trebuiă cultivat 
sentimentul conștinței și mândriei militare la o oştire, care, după 
aproape două secole dela desființare, pierduse tradiția gloriei sale 
străbune, — trebuiă, în fine, mai presus de toate, găsit momentul 
potiivit, împrejurările favorabile, ca să se pună intențiunea și 
acțiunea noastră de acord cu interese și necesități ale politicei 
europene. 

lată de ce toată grijea și preocuparea conducătorilor țării, la 
inceptul domniei Principelui Carol, a fost de a găsi şi de a nu 
pierde acest moment, de a-l putea utiliza cât mai mult și mai cu 
folos în interesele şi scopurile țării. De aceia, bărbații, cari aveau 
răspunderea guvernării și acei ce erau priviți ca exponenţi repre- 
zentativi ai aspirațiilor naţionale, erau cu atenţiunea încordată asupra 
celor ce se petrec în Balcani — Balcanul acesta fiind ținutul endemice 
al răsvrătirilor revoluționare, cari puteau provocă, în orice moment, 
un conflict al Rusiei cu Turcia, pentru ocrotirea şi liberarea creş- 


tinilor i încă Puterii otomane, 

Astfel, între griji și preocupări de acest soiu, între (lucrări 
continue şi adeseori grele și uneori chiar zadarnice, s'a 
petrecut u al domniei Princepelui Carol şi al vieții 


de Stat a României moderne, in așteptarea și pregătirea războiului 
de neatărnare. |n acțiunea aceasta, cuminte și chibzuită, dejă tra- 
dițională la tânăra politică româneasci, nu puteă crede încă străi- 
nătatea. Căci nu odată actele și documentele diplomatice ale vremii 
atribue Prințului şi, în deosebi, sfetnicul său din primii ani ai 
domniei, intențiunea de a proclamă și câștigă independența țării, 
prin acțiuni nesocotite și inoportune, de aventuri, care ar fi putut 
pune în flăcări Orientul european Chiar retragerea silită dela 
guvern a lui lon Brătianu, la sfârșitul anului 188, prin presiuni 
venite din afară, nu se datorește numai agitaţiilor antisemite, ci 

convingerei falșe ce se făcuse în Apus că acest semerit revolu- 
vonar mazzinian», cum eră privit şi numit, nu seste un bărbat de 
Stat cu sentimentul răspunderii, că sprijineşte formarea de bande 
bulgare pe teritoriul român, pentru a provocă tulburări peste 
Dunăre şi că pregătește lovituri armate peste Carpaţi, pentru ca, 
din complicaţiunile ivite, să câștige, odată cu independența țării 
şi lberarea Transilvaniei. 

Deşi Principele și țara îl apărau și-l reclamau, Brătianu a tre- 
buit să se retragă. Retras insă, a făcut aceași politică de îndrăs- 
neală în cele bine chibzuite și anume: indrăsneală în revendicarea 
și susținerea drepturilor și aspirațiunilor naționale, bună: chibzuinţă 
in acțiunile pentru realizarea lor. Formula e a sa, dar și aplicarea 
ei cu succes, în multe, a rămas tot a sa, Tocmai pentru „aceasta 
a așteptat momentul prielnic al proclamării independenţii. Țara s'a 
pregătit în acest timp,tcum am arătat, și, când ceasul a bătut, a 
ridicat armele, cu bărbăţie şi hotărire, sub conducerea acelora cari 
nu înțelegeau dobândirea neatârnării decât numai prin războiu. 

Căci, dacă independența eră absolut necesară pentru Ator| 
tarea și asigurarea viitorului acestui Stat, apoi tot atât de nec 
eră ca ea să fie dobândită pe calea armelor, prin războiu, nu prin. 
combinaţiuni diplomatice obținute prin bunăvoința și dărnicia pu- 
terilor garante, cum socoteau unii, din nenorocire, destul de maci 
Războiul eră pentru popor o necesitate de ordin moral și național, 
ca să recâștige încredere în virtuțile militare și în puterile rege- 
neratoare ale neamului, așa cum pentru Principe eră o necesitate 
de ordin personal şi dinastic, ca să câștige autoritatea și prestigiu 
trebuitor pentru impunerea și afirmarea domniei și a casei sale. 


Aceasta este desvoltarea istorică a independenții române, 
dela cele dintâi State naționale, al lui Basarab-Vodă Bătrânul și al 
lui Bogdan-Vodă Descălecătorul, întemeitorii vechilor noastre di- 
nastii, până la România Principelui Carol de Hohenzollern, fon- 
datorul nonii noastre dinastii, 

Desvoltarea aceasta ne arată formele sub cari independența 
politică a Țărilor Române s'a putut păstră în decursul veacurilor, 
până la epoca când s'a ?pierdut împreună cu însăși suveranitatea 
naţională. Ne arată, apoi, silinţele ce s'au depus și luptele ce s'au 
purtat, pentru recâștigarea acestei suveranități, întâiu sub forma 
vechei autonomii, iar după aceasta sub acea a deplinei neatârnări, 

redobândită acum 50 de ani pe câmpiile de războiuale Bulgariei. 

Generația acestui mare eveniment din istoria noastră națională 
zace, aroape întreagă, sub glia verde. Urmașa ci, acea care a con- 
solidat vechiul regat, pregătindu-l pentru zilele mari ce aveau să 
vină, mai are puțini reprezentanți în mijlocul nostru, iar aceia, 
care, pe urmele acestora, a avut norocul să vadă realizată unitatea 
politică a neamului, este și ea la zenit. O altă nouă se ridică, 
spre a se bucură de roadele operei celor precedente, ducând-o 
mai departe, prin cultură şi civilizațiune. E generaţia tânără de 
azi, aceia pentru cari evenimentele petrecute acum o jumătate de 
veac sunt pedeantregul în domeniul istoric. 

Cum deci generațiunea aceasta poate privi trecutul sub pers- 
prectiva sa istorică, scoțând din el prețioase constatări şi învăță- 
minte, ca istoric și mai ales ca profesor, nu pot încheia conferința 
aceasta, fără să încerc a pune înaintea tinerimii o parte măcar din 
aceste constatări şi învățăminte și anume acelea ce reies, în chip 
firesc și evident, nu numai din expunerea sintetică ce ați binevoit 
a ascultă, ci din întreaga istorie a Românici moderne: 

că România aceasta e opera colectivă si succesivă a câtorva 
rânduri de buni și luminați patrioți, cari, dela 1821 încoace, au 
adus, unii după?alţii, cu spirit de solidaritate și continuitate, partea 
lor de contribuție la construcția Statului român actual; 

că aceasta operă nu este rezultatul intâmplăriilsi al hazardului, 
ci al patriotismului şi înțelepciunii conduc itorilor ide pe 'wremuri 
ai țării, cari, fără a pierde vre-odată din vedere năzuinţile ideale, 
scopul final al politicei noastre naționale, au ştiut să formuleze în 
chip precis, să serieze in chip cuminte şi să "realizeze în chip 
concret principiile fundamentale fără de cari nu se puteă întemeiă 
şi nici asigură viitorul Statului român modern: unirea, independența, 
dinastia și constituția ; 

n realizarea, rând pe rând, a acestor pricipii fundamentale, 

au dat dovadă nu numai de iubire și devotament potriotic, dar 

și de o superioară intuiție şi pătrundere “a realităţilor şi posibili- 
tăţilor politice, ceia ce i-au ferit să lunece pe căi riscate și aven- 
turoase, ținânduri totdeauna pe drumul sigur al marilor datorii şi 
răspunderi față de interesele superioare și permanente ale neamului 


si 

că numai astfel s'a putut constitui aci un Stat, care, privit 
în lumină istorică, nu înfățișează, în desvoltarea lui, ca alte crea- 
țiuni similare ale epocii moderne, crize de natură a periclită exis- 

tența lui, prin atacarea și slăbirea instituțiilor sale fundamentale 
câștigate cu truda și jertfa înaintaşilor ; 

că, îa fine, politica aceasta — de încredere în forţile vii ale 
națiunii, dar de chibzuinţă și răspundere în toate acțiunile —e 
singura ce poate garantă și asigură viitorul Statului şi neamului 
românesc. 

lată de ce tineretul trebue să o cunoască cât mai bine, apli- 
cându-se pentru aceasta cât mai mult la studiul istoriei noastre 
contemporane. Căci, numai astfel se va pătrunde că cela cea 
fost acum un secol marea necesitate și actualitate a vieții politice 
naţionale, e, sub altă formă bine înțeles, și astăzi: să vegheze dar, 
cu dragoste şi scumpătate, și, dacă va fi nevoie, să apere, cu 
tărie şi energie, temeiul de azi şi ce mâine al Statului român în- 
tregit — instituțiile fundamentale pe cari l-au așezat marii și 
fericiți săi ctitori, ca să putem privi, acum, la cincantenarul în- 


dependenții noastre, cu toată increderea, viitorului patriei și al 
neamului, 

